รวมที่สุด ออริจินัลคอนเทนต์ สกู๊ปออนไลน์ ปี 2559 มีเรื่องอะไรบ้าง (ตอนที่1)
ออริจินัลคอนเทนต์ หรือข่าวในเชิงสกู๊ปที่ผลิตขึ้นมาเอง ซึ่งมีความหลากหลายในการมองประเด็นที่แตกต่าง คือ สุดยอดหัวใจหลักของ สกู๊ปออนไลน์ เซกชั่นไลฟ์สไตล์ เป็นธรรมเนียมทุกปีในการรวบรวมข่าว ออริจินัลคอนเทนต์ เพียวๆ (ไม่นับข่าวกระแสที่แชร์แล้วเอามาลง หรือข่าวที่ไม่ได้มีคำสัมภาษณ์เอง) ที่มีคนอ่านมากที่สุดประจำปี,มาดูกันว่าปี พ.ศ. 2559 ที่ผ่านมามีข่าวไหนที่ได้รับความนิยมและผ่านตาทุกคนกันบ้างเพื่อย้อนไปถึงภาพเหตุการณ์นั้น โดยเราจะเคาต์ดาวน์ จากอันดับที่ 10 ไปจนถึงอันดับที่ 1 ,อันดับ 10 : ,จากอ้วนดำ หน้าปลวก ถึงหุ่นสะเด่า เปิดใจว่าที่หมอ สุดเซ็กซี่เมืองไทย, ยอดเพจวิวมากกว่า 265445 เพจวิว,ไทยรัฐออนไลน์มีโอกาสได้สัมภาษณ์ ว่าที่หมอ ดาว นายิกา ทองอัม หญิงสาวอ้วนและดำไหม้จากจังหวัดสุรินทร์ ที่ฮือฮาในโลกโซเชียลฯ แล้ว ทั้งยังจับเธอถ่ายแบบชุดว่ายน้ำสุดเซ็กซี่สะเด่าเต็มอิ่มที่แรก พร้อมกับการเปิดเผยเคล็ดลับความงาม เคล็ดลับหุ่นดี ที่แทบไม่เสียเงินมหาศาล ด้วยการเข้าฟิตเนสหรือจ้างเทรนเนอร์ เป็นบทสัมภาษณ์ที่เชื่อว่าคุณจะได้แรงบันดาลใจ อ้วนดำ หน้าปลวก ขาอย่างกับโต๊ะสนุ๊กปานใด ก็ถอดรูปมาสวยเช้งได้ ขอแค่มีระเบียบวินัยกับตัวเอง,อันดับ 9  : ,ดวงเมืองปี 59 โสรัจจะ นวลอยู่ นอสตราดามุสเมืองไทย (ชมคลิป), ยอดเพจวิวมากกว่า 268242 เพจวิว,โหรโสรัจจะ นวลอยู่ เจ้าของฉายานอสตราดามุสเมืองไทย นอกจากเปิดใจเรื่องดวงบ้านเมืองในปี 2559 ที่เขาบอกว่าร้ายสุดๆ ร้ายกว่าปี 58 ถึง 100% ทั้งการเมือง เศรษฐกิจ ภัยพิบัติกรุงเทพฯ จมบาดาล และสึนามิ แต่จะเบาไปเมื่อเขาทำนายอย่างเป็นทางการว่า,จะมีสงครามโลกครั้งที่ 3 มีการใช้อาวุธชีวภาพ และถล่มกันอาวุธหนัก ภาวะรบพุ่งหนัก ประเทศไทยจะได้รับผลกระทบ หากเราฝักใฝ่ฝ่ายใด และทำนายเรื่องร้ายๆ อื่นๆ อีกมากมาย,อันดับ 8 : ,ลึกสุดใจ 10 เบื้องหลังน้ำตา วีระศักดิ์ ขอบเขต ผู้ประกาศข่าวเศร้าประเทศ, ,ยอดเพจวิวมากกว่า 277104 เพจวิว,ไทยรัฐออนไลน์ จะพาไปรู้จักบุคคลสำคัญแห่งข้ามคืน วีระศักดิ์ ขอบเขต ผู้ประกาศข่าวสถานีวิทยุโทรทัศน์แห่งประเทศไทย หรือเอ็นบีที ผู้รับภารกิจอันยิ่งใหญ่ อ่านประกาศพระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร สวรรคต สัมภาษณ์กันไปด้วยน้ำเสียงสั่นเครือและร้องไห้สลับกันไป จนได้บทสรุปมาเป็น 10 เรื่องจากหัวใจลึกๆ ของผู้ชายคนหนึ่ง กลั้นน้ำตาร้องไห้ขณะออกอากาศ,อันดับ 7 : ,ระวัง โหรดังผ่าดวงหลังสงกรานต์ 59 ชี้ 3 ราศีดวงร้าย และ อักษรย่อนายกฯคนใหม่?, ,ยอดเพจวิวมากกว่า 3433035 เพจวิว,อักษรย่อนายกฯ คนใหม่ 2 โหรดังฟันธงผ่าดวงปีใหม่ไทย สึนามิ แผ่นดินไหว ไฟไหม้ พายุเพียบ ย้ำ 3 ราศีที่ต้องระวังภัย เชื่อสงกรานต์ปีหน้าประเทศจะพ้นภัยนานัปการ,อันดับ 6 : ,ล้มละลาย อดอยาก ไร้บ้าน สู่ธุรกิจหมื่นล้าน ชาตรี ศิษย์ยอดธง คนไทยดังระดับโลก, ,ยอดเพจวิวมากกว่า 364481 เพจวิว,ไทยรัฐออนไลน์มีโอกาสคุยกับ นักธุรกิจหนุ่มเจ้าของชีวิตดราม่า รวย จน ไร้บ้าน อดอยาก ชีวิตขึ้นสุด-ลงสุดเน่ายิ่งกว่านิยาย เรื่องเล่าชีวิต ความลำบาก แต่ทว่ากลายเป็นแรงบันดาลใจที่ถูกรายการแทบจะทั่วโลก ขอทำสกู๊ปสัมภาษณ์ หนุ่มลูกครึ่งไทย-ญี่ปุ่น เจ้าของธุรกิจหลายหมื่นล้าน กับชายผู้มีเลือดนักสู้อยู่เต็มกาย ชาตรี ศิษย์ยอดธง ที่คนไทยจะได้อะไรจากตัวเขา,และทั้งหมดนี้คือ ที่สุดข่าวสกู๊ปออนไลน์เซกชั่นไลฟ์สไตล์ในปี พ.ศ. 2559
มาดูกันว่าปี พ.ศ. 2559 ที่ผ่านมามีข่าวไหนที่ได้รับความนิยมและผ่านตาทุกคนกันบ้างเพื่อย้อนไปถึงภาพเหตุการณ์นั้น
สกู๊ปออนไลน์,สกู๊ปออนไลน์ 2559,ปีใหม่ 2560,รวมข่าวไลฟ์สไตล์,รวมสกู๊ปออนไลน์